Z A P I S N I K
37. sjednice Vijeća Gradske četvrti Podsljeme,
održane 27. svibnja 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Krešimir Kompesak, Anita Matković, Tihomir Milovac, Pero Semren, Damir Pavlek, Drago Boras, Ivan Laco, Snježana Punjek, Ana Večerin Novaković i Reana Senjković-Svrčić

NE NAZOČNI ČLANOVI VIJEĆA: Luka Maloča – ispričao se
 
OSTALI NAZOČNI: Goran Rogić i Snježana Ordanić - GU za mjesnu samoupravu, promet, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 37. sjednicu Vijeća Gradske četvrti Podsljeme.
Prije otvaranja dnevnog reda, otvara raspravu o zapisniku 36. sjednice. Bez primjedbi, jednoglasno je usvojen Zapisnik 36. sjednice.

Predsjednik predlaže dopunu dnevnog reda točkom „Prenamjene sredstava Financijskog plana za 2024. sa pozicije Ostali nespomenuti rashodi poslovanja VMO i otvaranje nove pozicije Zakupnine i najamnine“.
Jednoglasno prihvaćena dopuna dnevnog reda.
 
Na prijedlog predsjednika Vijeće jednoglasno utvrđuje slijedeći:


DNEVNI RED:


1. Prijedlog prenamjene sredstava Financijskog plana za 2024. sa pozicije „Ostali
    nespomenuti rashodi poslovanja VMO“ i otvaranje nove pozicije „Zakupnine i 
    najamnine“

 2. Aktualna problematika Gradske četvrti Podsljeme

 3. Pitanja, prijedlozi i obavijesti



Ad 1.   Prijedlog prenamjene sredstava Financijskog plana za 2024. sa pozicije Ostali
nespomenuti rashodi poslovanja VMO i otvaranje nove pozicije Zakupnine i najamnine

Predsjednik Vijeća obrazlaže kako smo od Gradskog ureda za mjesnu samoupravu, promet, civilnu zaštitu i sigurnost dobili naputak da je potrebno izvršiti prenamjenu sredstava Financijskog plana za 2024. Potrebno je otvoriti novu pozicije „Zakupnine i najamnine“ te sredstva u iznosu od 100,00 eura sa pozicija Ostali nespomenuti rashodi poslovanja VMO umanji i proknjižiti na nova poziciju.   

Vijeće jednoglasno donosi 

ZAKLJUČAK 
o prijedlogu prenamjene sredstava 

1. Vijeće Gradske četvrti Podsljeme predlaže preraspodjelu sredstava unutar Financijskog plana Gradske četvrti Podsljeme za 2024. i to na način:
- otvaranje nove pozicije 3235  ZAKUPNINE I NAJAMNINE  sa 550.100,00 eura na 509.100,00 eura
- smanjenje sredstava na poziciji 3299 "OSTALI NESPOMENUTI RASHODI POSLOVANJA"  - VMO   u iznosu od 100,00  € na poziciju 3235 ZAKUPNINE I NAJAMNINE.  
          2.  Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 2.  Aktualna problematika Gradske četvrti Podsljeme

Predsjednik Vijeća izvještava o dinamici radova na Mihaljevcu i dječjem parku Šestinski vijenac. 

Predsjednik obavještava članove vijeća o vršnjačkom nasilju koje se dogodio u OŠ Markuševec. Obzirom da su se roditelji obratili Vijeću upućeni su dopisi nadležnim institucijama (Policiji i Centru za socijalnu skrb) te se tražilo postupanje u svrhu sprečavanja takvih incidenata. 
Sazvati će se sjednica Vijeće za prevenciju kako bi se raspravljalo o vršnjačkom nasilju i mjerama kako isto spriječiti. 

Predsjednik izvještava o 
· akcijama Plana komunalnih aktivnosti koje su u tijeku
· novogodišnjem ukrašavanju te napominje kako će se ove godine ukrasiti postojeći borovi, te se neće naručiti  rezani borovi za Šestine i Markuševec
· dječje igralište u Šestinama trebalo bi biti gotovo do 15. lipnja.


Ad 3. Pitanja, prijedlozi i obavijesti

Anita Matković pita što je sa krpanjem rupa u ulici Bačunski krč? 
Predsjednik odgovara da će se uputiti dopis Zagrebačkim cestama.  

Drago Boras pita što je sa postavom semafora na raskrižju Podrebernica-Šestinska cesta?
Predsjednik odgovara kako će ponovo poslati upit u kojoj fazi je realizacija.



Sjednica je završena u 8:00 sati.

Zapisnik vodio:
Goran Rogić



									Predsjednik 
								  Vijeća Gradske četvrti
									Podsljeme

								     Krešimir Kompesak

KLASA: 024-08/24-002/141
URBROJ: 251-13-11-2/002-24-2
Zagreb, 27. svibnja 2024.


Privitak:
- izvješće o glasanju na sjednici


	Izvješće o glasanju na sjednici

